तस्कर पुलिस से हाथापाई कर हुए फरार; पाकिस्तान से मंगवाई गई थी खेप
Counter Intelligence Action Against Smugglers; Tarntaran 4 KG Heroine | Consignment India Pakistan Border Firozpur पंजाब पुलिस के काउंटर इंटेलिजेंस (CI) विंग ने तरनतारन इलाके में हरिके के पास से 4 किलो हेरोइन जब्त की है। जबकि दो तस्कर पुलिस के साथ हाथापाई करने के बाद मौके से भागने में सफल रहे।
पंजाब पुलिस के काउंटर इंटेलिजेंस (CI) विंग ने तरनतारन इलाके में हरिके के पास से 4 किलो हेरोइन जब्त की है। जबकि दो तस्कर पुलिस के साथ हाथापाई करने के बाद मौके से भागने में सफल रहे। हाथापाई के दौरान हेरोइन से भरा बैग से नीचे गिर गया, जबकि आरोपी कार में साथी के साथ भागने में कामयाब रहा।
पुलिस की गिरफ्त से भागे तस्करों की पहचान मोगा के धर्मकोट थाना क्षेत्र के अंतर्गत आते सैदजालपुरा निवासी सुनील कुमार उर्फ ​​कालू और काली के रूप में हुई है। दोनों के खिलाफ स्टेट स्पेशल ऑपरेशन सेल (SSOC) में मामला दर्ज किया गया है। जिसके बाद दोनों को पकड़ने के लिए पुलिस छापेमारी कर रही है।
फिरोजपुर बॉर्डर से आई हेरोइन
मिली जानकारी के अनुसार CI को एक मुखबिर से सूचना मिली थी। मुखबिर ने बताया कि कालू और काली सीमा पार से मादक पदार्थों की तस्करी में शामिल हैं। उनके पाकिस्तान के तस्करों के साथ संबंध हैं। दोनों को हाल ही में फिरोजपुर बॉर्डर से पाकिस्तान से तस्करों द्वारा खेप भेजी गई है। यह खेप दोनों हरिके बस स्टैंड से पुराने पुल की ओर जाने वाली सड़क पर डिलीवरी देने के लिए पहुंच रहे हैं।
संगरूर नंबर की कार में भागे तस्कर 
सूचना के बाद पुलिस की टीमें मौके पर पहुंची और ट्रैप लगाया गया। एक व्यक्ति बैग के साथ सड़क पर खड़ा था। जैसे ही पुलिस टीमों ने उसे पकड़ने की कोशिश की, उसने पुलिस के साथ हाथापाई शुरू कर दी। आरोपी कार में कूद गया और उसका साथी जो कार में इंतजार कर रहा था, कार भगाने में कामयाब हो गया। कार पर संगरूर का रजिस्ट्रेशन नंबर था।